open-index/open-wikipedia-markdown huggingface dataset:
Դու այստե՞ղ ես, Աստված։ Այդ ես եմ՝ Մարգարեթը (վեպ)

**Դու այստե՞ղ ես, Աստված։ Այդ ես եմ՝ Մարգարեթը** (), ամերիկացի գրող Ջուդի Բլումի վեպ, գրվել է 1970 թվականին, նախատեսված է դեռահասների և պատանեկան տարիքի ընթերցողների համար։

## Սյուժե
Ստեղծագործության գլխավոր հերոսուհին 11-ամյա աղջնակ Մարգարեթն է, ով հասակ է առնում հավատացյալ ընտանիքում (մայրը քրիստոնյա է, հայրը՝ հրեա) և փորձում է կողմնորոշվել սեփական հավատքի և դավանանքի հարցում։

Սյուժեն զարգանում է Մարգարեթի՝ Աստծուն ուղղված աղոթքներով և հարցերով, որոնք միշտ սկսվում են այսպես․ «Դու այստե՞ղ ես, Աստված։ Այդ ես եմ՝ Մարգարեթը»։ Դպրոցում ստանալով տարեկան հետազոտական աշխատանք կատարելու հանձնարարություն, աղջիկը ընտրում է հավատքի թեման։ Աշխատանքի ընթացքում Մարգարեթը բացահայտում է ինքն իրեն և ի վերջո հասկանում է, որ ընտրված թեման չափազանց բարդ է։ Աստիճանաբար Մարգարեթը հայտնվում է ընտանեկան վեճերի կիզակետում, որոնք հրահրվում էին հայրական և մայրական կողմի տատիկ-պապիկների դավանաբանական տարբեր հայացքների բախման արդյունքում։ Մարգարեթին զայրացնում են այս վեճերը, և նա դադարում է զրուցել Նրա հետ։ Գրքի վերջաբանում, այուամենայնիվ, Մարգարեթը «ներում է» Աստծուն և դիմում է նրան վստահությամբ և երախտագիտությամբ։ Հավատքին վերաբերող հարցերից բացի, որոնց պատասխանը նա փորձում է ինքնուրույն գտնել, Մարգարեթն իր նոր ընկերուհու՝ Նենսիի հետ ուսումնասիրում է տղաներին և այնպիսի հարցեր, որոնք հուզում են հասակակից աղջնակներին։ Սիրահարվում է դասընկերոջը և նույնիսկ համբուրում է նրան դպրոցական երեկույթի ժամանակ։

## Պարգևներ
2005 թվականին *[[Time (magazine)|Time]]* ամսագիրը գիրքն ընդգրկել է 1923 թվականից հետո գրված 100 լավագույն անգլերեն գրքերի ցանկում։

## Քննադատություն
*«Դու այստե՞ղ ես, Աստված։ Այդ ես եմ՝ Մարգարեթը»* գիրքը Ջուդի Բլումի մյուս գրքերի հետ միասին ընդգրկվել է Ամերիկյան գրադարանային ասոցիացիայի 100 գրքերի ցանկում, որոնք առավել հաճախ են ենթարկվել արգելքների և սահմանափակումների, ընդհուպ՝ մինչև դպրոցական գրադարաններից հանելը։

## Ծաղրանմանակված անվանումներ
Անսովոր վերնագրի պատճառով գիրքը հանրաճանաչ է դարձել զանգվածային մշակույթում և ծաղրանմանակվել է։ Չելսի Հենդլերի 2008 թվականին գրված բեսթսելլերը վերնագրվել է «Դու այստե՞ղ ես, Օղի։ Այդ ես եմ՝ Չելսին»։ Որոշ հեռուստասերիալներ գրքի վերնագիրը կիրառել են առանձին սերիաներ վերնագրելու համար․ «Աստված, դու այստե՞ղ ես։ Այս ես եմ՝ Հիսուսը» «Հարավային այգի» մուլտսերիալում, «Դու այստե՞ղ ես, Աստված։ Այդ ես եմ՝ Դին Վինչեսթերը» «Գերբնական» հեռուստասերիալում, «Դու այստե՞ղ ես, Աստված։ Այդ ես եմ՝ Դինը» «Վենտուրա եղբայրներ» մուլտսերիալում, «Դու այստե՞ղ ես, Աստված։ Այդ ես եմ՝ Պիթերը» «Գրիֆինների ընտանիքը» սիթքոմում, «Դու այստե՞ղ ես, Օննա։ Այդ ես եմ՝ Յենը» «Անամոթները» ամերիկյան հեռուստասերիալում։

## Ծանոթագրություններ

## Արտաքին հղումներ
* Ջուդի Բլումի կայքէջ

Կատեգորիա:1970 թվականի ամերիկյան վեպեր
Կատեգորիա:20-րդ դարի գրականություն
Կատեգորիա:ԱՄՆ-ի գրականություն
Կատեգորիա:Անգլերեն գրքեր
Կատեգորիա:Գրքեր այբբենական կարգով
Կատեգորիա:Էկրանավորված ամերիկյան վեպեր
Կատեգորիա:Մանկական գրքերի շարքեր
Գռուզյան-Զաքարյան-Վասպուրական ազգային վարժարան

**Գռուզյան-Զաքարյան-Վասպուրական ազգային վարժարան** (), երկլեզու մասնավոր տարրական-միջնակարգ (K-8) դպրոց Սան Ֆրանցիսկոյում (Կալիֆոռնիա)։

## Պատմություն
Դպրոցը միակ հայկական դպրոցն է Սան Ֆրանցիսկո ծովախորշի շրջանում։ Սուրբ Գրիգոր Լուսավորիչ Հայ առաքելական եկեղեցին այն հիմնադրել է 1980 թվականին։ Նախադպրոցականից մինչև առաջին դասարաններ ունեցող նախակրթարանը բացվել է սեպտեմբերին։ Շենքի շինարարությունն ավարտվել է նախորդ ամիս։ Սկզբում այստեղ սովորել է 34 երեխա։ 1985 թվականի օգոստոսից մինչև 1986 թվականը կայացել է շինարարության երկրորդ փուլը, որի ընթացքում ավելացվել է երկրորդ հարկը։ Հրաչ Դարբինյանի նվիրաբերած միջոցներով ստեղծվել է միջնակարգ դպրոցի բաղկացուցիչը, որը կոչվում է Վասպուրական միջնակարգ դպրոց։ 2015 թվականին վարժարանն ուներ 144 աշակերտ, որից 35-ը՝ նախադպրոցական տարիքի։

Վարժարանի համահիմնադիրներից էր Գրիգոր Գռուզյանը։

## Գլոբալ հարձակումների զոհ
Գռուզյան-Զաքարյան-Վասպուրական ազգային վարժարանը դարձել է ատելության հողի վրա հիմնված հանցագործությունների թիրախ՝ հայերի դեմ բազմաթիվ գլոբալ հարձակումների շրջանակում։ 2020 թվականի հուլիսի 24-ին հայկական դպրոցը ենթարկվել է վանդալության. հաղորդվում է, որ այն  հրահրված էր Ադրբեջանի կառավարության կողմից։ Դպրոցի շրջանավարտները ատելության հողի վրա կատարված այս հանցագործությունը դիտարկեցին որպես միասնության հնարավորություն և հանդես եկան միասին։ Նրանք բարձրացրին իրենց դրոշը, պարեցին հանուն խաղաղության և դպրոցի ճակատը ծածկեցին մի պաստառով, որի վրա գրված է եղել. «Հայերը կանգնում են ատելության դեմ»։

Վանդալության դեպքից երկու ամիս անց՝ 2020 թվականի սեպտեմբերի 19-ին, կրակել են դպրոցի ցուցանակի վրա։ Սպաները հսկում են տարածքը հակահայկական գրաֆիտիներ հայտնվելուց հետո, սակայն կասկածյալները չեն հայտնաբերվել, տուժածներ չեն եղել։


2020 vandalism of KZV School and Armenian Community Center 01.jpg|
2020 vandalism of KZV School and Armenian Community Center 03.jpg|


## Ծանոթագրություններ

## Արտաքին հղումներ
* 

Կատեգորիա:1980 հիմնադրված կրթական հաստատություններ
Կատեգորիա:ԱՄՆ-ի հայկական դպրոցներ
Համեմատական դիցաբանություն

**Համեմատական դիցաբանություն**, տարբեր մշակույթների առասպելների համեմատություն՝ փորձելով տարորոշել ընդհանուր թեմաներ և բնութագրեր։ Համեմատական լեզվաբանությունը ծառայում է ակադեմիական տարբեր նպատակների։ Օրինակ՝ գիտնականներն օգտագործում են տարբեր առասպելների միջև փոխադարձ կապերը, որպեսզի հետևեն կրոնի և մշակույթի զարգացմանը, առաջ քաշեն տարբեր մշակույթների առասպելների ընդհանուր ակունքներ, աջակցեն հոգեբանական տարբեր վարկածների։

Դիցաբանությունների համեմատական ուսումնասիրությունը բացահայտում է վերազգային մոտիվները, որոնք միավորում են ամբողջ աշխարհի հոգևոր գիտակցությունը։ Այդ հետազոտությունների նշանակությունը ծնունդ է տալիս «համաշխարհային պատմության մեջ այդ առասպելների լայն, բարեհաճ ընկալմանը»։ Տարբեր ազգերի դիցաբանությունների նմանությունը հիշեցնում է մարդկությանը մարդկային փորձի համակողմանիության և ծագման ընդհանրությունների մասին։

## Նախապատմություն
Մարդաբան Կ. Սքոթ Լիթլթոնը սահմանել է համեմատական դիցաբանությունը որպես «ամենատարբեր մշակույթներին առնված առասպելների և առասպելների թեմաների համակարգված համեմատություն»։ Տարբեր մշակույթների և դիցաբանությունների համեմատությամբ գիտնականները փորձել են արդեն իսկ գոյություն ունեցող դիցաբանություններից վերհանել նման գծերը և/կամ վերականգնել «նախադիցաբանությունը»։ Կրոնագետ գիտնական Ռոբերտ Սեգալը նշել է. «ըստ կանոնի՝ բոլոր տեսաբանները փորձում են նմանություններ գտնել առասպելների միջև»։ Սակայն դիցաբանություններն ուսումնասիրողներին կոպիտ ձևով կարելի է բաժանել մասնավորողների, որոնք ընդգծում են առասպելների միջև տարբերությունները, և համեմատողների, որոնք ընդգծում են նմանությունները։ Մասնավորողները հակված են «հաստատելու, որ համեմատողների վերծանած նմանությունները աղոտ և մակերեսային», միևնույն ժամանակ համեմատողները հակված են «պնդելու, որ մասնավորողների առաջ քաշած տարբերությունները ծեծված են և պատահական»։

## Ծանոթագրություններ

Կատեգորիա:Դիցաբանական արխետիպեր
Կատեգորիա:Կրոնի մարդաբանություն
Կատեգորիա:Համեմատական դիցաբանություն
Կատեգորիա:Համեմատական մեթոդ
Ջաննի Բելլա

**Ջովաննի Բելլա**, առավել հայտնի է **Ջաննի Բելլա** անունով (, ), իտալացի կոմպոզիտոր, երգերի հեղինակ։

## Կենսագրություն
Ծնվել է Կատանիայում, երաժշտական իր կարիերան որպես կոմպոզիտոր սկսել իր քրոջ՝ երևգչուհի Մարչելլա Բելլայի համար գրելով մի քանի հիթային երգ՝ բանաստեղծ Ջանկառլո Բիգացցիի հեղինակակցությամբ։ 1970-ական թվականներին անձամբ ինքն է հանդես եկել իր գրած երգերի կատարմամբ և 1974 թվականին "Più ci penso" երգով երկրորդ տեղն է զբաղեցրել իտալական հիթ շքերթում In 1976 he topped the hit parade, ապա "Non si può morire dentro" երգով հաղթող ճանաչվել Festivalbar
փառատոնային մրցույթում։ 1981 թվականին "Questo amore non si tocca" երգի կատարմամբ առաջին անգամ հանդես է եկել Սան Ռեմոյի՝ իտալական երգի փառատոնում, որին հետագայում՝ 1986-2007 թվականների միջակայքում մասնակցել է ևս հինգ անգամ, ընդ որում՝ երեք անգամ զուգերգելով քրոջ՝ Մարչելլայի հետ։ 1983 թվականից Ջաննի Բելլան դադարեցրել է գործակցությունը Ջանկառլո Բիգացցիի հետ և ստեղծագործական նոր փուլ սկսել՝ համագործակցելով բանաստեղծ, երգերի տեքստերի հեղինակ Մոգոլի հետ։ 1990-ականների վերջերին և 2000-ական թվականներին նրանք մի շարք արտակարգ հիթեր են ստեղծել Ադրիանո Չելենտանոյի համար, որոնց ձայնագրություններն ապահովել են վաճառքի չափազանց բարձր ցուցանիշներ։ 2010 թվականի հունվարին Ջաննի Բելլան ինսուլտ է տարել, որի հետևանքով կորցրել է ձայնը, կաթվածահարվել է մի ոտքը։

## Սկավառակագրություն
### Սինգլների ընտրանի

### Ստուդիական ալբոմներ
* 1974 - *Guarda che ti amo* (Derby)
* 1976 - *Sogni di un robot* (Derby)
* 1977 - *Io canto e tu* (Derby)
* 1978 - *Toc toc* (Compagnia Generale del Disco)
* 1980 - *Dolce uragano* (CGD)
* 1981 - *Questo amore...* (CGD)
* 1983 - *G.b.1 - Nuova gente* (Avventura)
* 1984 - *G.b.2* (Avventura)
* 1986 - *Una luce* (RCA Italiana)
* 1988 - *Due cuori rossi di vergogna* (Polydor Records)
* 1991 - *La fila degli oleandri* (Fonit Cetra)
* 1994 - *Vocalist* (Fonit Cetra) 
* 1998 - *Finalmente insieme* (Մարչելլա Բելլայի հետ) (Pull/Fuego)
* 2001 - *Il profumo del mare* (SDC/Sony Music)
* 2007 - *Forever per sempre* (Մարչելլա Բելլայի հետ) (Nuova Gente/Universal Music)

### Կենդանի կատարումների ձայնագրություններ
* 1992 - *Gianni Bella live* (Fonit Cetra)
* 1996 - *Grandi successi - live* (Duck Record)

## Ծանոթագրություններ

## Արտաքին հղումներ
*
*
* 

Կատեգորիա:20-րդ դարի կոմպոզիտորներ
Կատեգորիա:21-րդ դարի կոմպոզիտորներ
Կատեգորիա:Իտալացի երգահաններ
Կատեգորիա:Իտալացի երգիչներ
Կատեգորիա:Իտալացի կոմպոզիտորներ
Լճաշեն (այլ կիրառումներ)

**Լճաշեն** անունը կարող է վերաբերել՝
* Լճաշեն՝ գյուղ Արցախի Հանրապետության Քաշաթաղի շրջանում,
* Լճաշեն՝ գյուղ Հայաստանի Գեղարքունիքի մարզում։
* Լճաշենի կիկլոպյան ամրոց, պատմական հուշարձան-ամրոց Հայաստանի Գեղարքունիքի մարզի Լճաշեն գյուղի մոտ,
* Լճաշեն-մեծամորյան մշակույթ, ներկայիս Հայաստանի և հարակից տարածքներում ուշ բրոնզի և վաղ երկաթի դարերում տարածված մշակույթ։
Բարսեղ Շահպազ

**Բարսեղ Շահպազ** (), հայ խմբագիր և հասարակական գործիչ։

## Կենսագրություն
Բարսեղ Շահպազն ուսումը ստացել է Բոյաջըքյոյի կենտրոնական վարժարանում և շարունակել է Վենետիկի Մուրադ-Ռափայելյան վարժարանում։ Այնտեղ երկու տարի մնալով մերձեցել է և Ավետիս Ահարոնյանի այցելություններից մեկի առիթով մաս է կազմել Հայ Յեղափոխական Դաշնակցություն կուսակցությանը։ Վերադառնալով Պոլիս՝ Միքայել Շամտանջյանի հետ հրատարակել է «Ծաղիկ» թերթը։ 1903 թվականին Մաղաքիա Օրմանյանի դեմ կատարված մահափորձի հետևանքով, երբ ձերբակալվեցին հայ երիտասարդներ, Շահպազը փախել է Եգիպտոս, որտեղ 5 տարի զբաղվել է առևտրով։

Ալեքսանդրիայում հրատարակել է «Կրակ» թերթը (2 համար), «Այլասիրություն և եսասիրություն» գրքույկը, «Մտրակ» կիսամյան և «Հաչյուններ» թռուցիկը։ Սահմանադրության հաստատումից հետո վերադարձել է Պոլիս և հասարակական գործերով ուղևորվել ներքին գավառներ։ Նույն պատասխանատվությամբ մեկնել է Բուլղարիա, այնուհետև՝ Եգիպտոս, որտեղ 1912 թվականին ամուսնացել է և իրավագիտություն սովորելու նպատակով մեկնել է Փարիզ։ Միքայէլ Վարանդյանի հետ հրատարակել է «Պրո Արմենիա» երկշաբաթաթերթը և աշխատակցել է «Հայրենիք» և «Հորիզոն» թերթերին։ Փաստաբանական կրթությունը դեռևս չավարտած, Վիկտոր Բերարը Շահպազին աշխատանք է վստահել, և այդ պատճառով Առաջին համաշխարհային պատերազմի նախօրյակին նա վերադարձել է Պոլիս։

Դարձել է Հայոց ցեղասպանության զոհ։

## Ծանոթագրություններ

## Աղբյուրներ
* Թէոդիկ, Յուշարձան ապրիլ տասնմէկ, Կ․ Պոլիս, 1919, «Արզուման» հրատարակչատուն 
* Գառնիկ Ստեփանեան, Կենսագրական բառարան, հատոր Գ, գիրք I, Ե., «Խորհրդային գրող», 1990, էջ 164։

Կատեգորիա:Հայոց ցեղասպանության զոհեր
Կատեգորիա:Հայ խմբագիրներ
Կատեգորիա:Հայ հասարակական գործիչներ
Սահակ Կարապետյան (պետական գործիչ)

**Սահակ Ալբերտի Կարապետյան** (), ազգությամբ հայ, խորհրդային և ռուս պետական գործիչ, ՌԴ Արդարադատության 1-ին դասի խորհրդական։ 2006-2016 թվականներին ՌԴ գլխավոր դատախազության միջազգային իրավունքի համագործակցության գլխավոր վարչության պետ, իսկ 2016-2018 թթ. ՌԴ գլխավոր դատախազի  տեղակալ։

## Կենսագրություն և կարիերա
Սահակ կարապետյանը ծնվել է  Ռոստովի մարզի Եգորլիկսկի շրջանի Սովետսկի հայկական խուտորում։
 
1983-1996 թթ. տարբեր պաշտոններ է զբաղեցրել Ռոստովի մարզի դատախազությունում։

1996-2000 ընտրվել է Պետական դումայի պատգամավոր «Յաբլոկո խմբակցությունից, անվտանգության կոմիտեի ներկայացուցչի տեղակալ։ Այդ տարիներին ակտիվ զբաղվել է նոր օրենսդրական  փաթեթների մշակմամբ, մասնավորապես տարբեր օրենսդրական ակտերի սահմանադրական փոփոխություններով՝  «Փաստաբանության մասին», «Չստուգված ուղիով եկամուտների օրինականացման պատասխանատվության մասին» և այլ օրենքներ։ Նրա ակտիվ գործունեության արդյունքում ընդունվել են «ՌԴ ՆԳՆ ներքին զորքերի մասին», «Միլիցայի մասին օրենքում փոփոխություններ և լրացումներ կատարելու» դաշնային օրենքները։ Նաև մասնակցություն է ունեցել  «Փաստաբանության մասին» օրենքի մշակման աշխատանքներին։

2000 թվականին նշանակվել է ՌԴ գլխավոր դատախազի գլխավոր օգնական, Դաշնային ժողովում գլխավոր դատախազության ներկայացուցիչ, 2004 թվականին ՌԴ արդարադատության նախարարության օրենսդրական նախագծման բաժնի պետ, 2004-2006 թվականներին նույն նախարարության միջազգային իրավունքի և համագործակցության բաժնի ղեկավար։

2006-2016 թվականներին աշխատել է ՌԴ գլխավոր դատախազությունում որպես միջազգային իրավունքի համագործակցության գլխավոր վարչության պետ։

2016 թվականի դեկտեմբերի 14-ին նշանակվել է ՌԴ գլխավոր դատախազի տեղակալ, փոխարինելով այդ պաշտոնում թոշակի անցած Ալեքսանդր Զբյագինցևին։

Աներոջ՝ Վլադիմիր Ղազարյանի հետ հովանավորել է Դոնի Ռոստովի Սուրբ Հարություն եկեղեցու կառուցումը, ի հիշատակ զոհված որդու՝ Արթուր Կարապետյանի։

2018 թվականին որպես գլխավոր դատախազի տեղակալ քննել է Սերգեյ և Յուլիա Սկրիպալների թունավորման գործը, ընդ որում գլխավոր դատախազությունը հայտարարել է որ նրա մահը կապ չունի այդ գործի հետ։

2014 թվականին Շվեյցարիայի գլխավոր դատախազ Միխայել Լաուբերի համար կազմակերպել է ուղևորություն դեպի Վոլգա և որս Կամչատկայում։

### Մահ
2018 թվականի հոկտեմբերի 3-ին Կոստրոմայի մարզի Սոլիգալիչսկի շրջանի Վոնիշեվո բնակավայրի մոտ վթարի ենթարկվեց  AS-350 մակնիշի RA-07272 բորտային համարով անձնական ուղղաթիռը։ Վթարի հետևանքով մահացածների թվում էր նաև Սահակ Կարապետյանը։ Հայաստանի Հանրապետության քննչական կոմիտեի նախագահ Հայկ Գրիգորյանը ցավակցական հեռագիր է հղել ՌԴ գլխավոր դատախազին՝ ՌԴ գլխավոր դատախազի տեղակալի 
Կարապետյանի ողբերգական մահվան կապակցությամբ

## Արտաքին հղումներ
* Карапетян Саак Альбертович

## Ծանոթագրություններ

Կատեգորիա:Ռուսաստանի պետական դումայի անդամներ
Կատեգորիա:«Յաբլոկո» կուսակցության անդամներ
Կատեգորիա:Հայ քաղաքական գործիչներ
Կատեգորիա:Հայ պետական գործիչներ
Կատեգորիա:Հայ փաստաբաններ
Կատեգորիա:Ավիավթարից զոհվածներ
Սահակ Կարապետյան (այլ կիրառումներ)

**Սահակ Կարապետյան** անուն ազգանունը կարող է վերաբերվել.
* Սահակ Կարապետյան (1906-1987) -  հայ խորհրդային ֆիզիոլոգ, անասնաբույծ-սելեկցիոներ, կենսաբանական գիտությունների դոկտոր (1961), ՀԽՍՀ ԳԱ ակադեմիկոս (1943), ՀԽՍՀ գիտության վաստակավոր գործիչ (1966)։
* Սահակ Կարապետյան (պետական գործիչ) (1960-2018) - ազգությամբ հայ, խորհրդային և ռուս պետական գործիչ, ՌԴ գլխավոր դատախազի տեղակալ։
1993 թվականի ամառային հարձակումներ

**1993 թվականի** **ամառային հարձակումները** տեղի են ունեցել հունիսից օգոստոս ամիսները Արցախյան պատերազմի ընթացքում։ Հայկական զորամիավորումների կողմից Արցախի մի շարք շրջանների ազատագրումը։

## Պատմություն
1993 թվականի ամռանը Աղդամի շրջանը դարձավ երկու բանակների կողմից հրետակոծման կետ։ Հուլիսի 4-ին հայկական ուժերը հրետանային ռմբակոծում է Ակնա քաղաքը։ Երբ խաղաղ բնակիչները սկսեցին տարհանվել քաղաքը, զինվորների մեծամասնությունը փախչեց։ Երբ պայքարը քաղաքում սկսեց ընթանալ, ադրբեջանցիները քիչ ջանք գործադրեցի պաշտպանվելու համար։ Ամսվա վերջ հայկական բանակը գրավել էր Ակնան, և մոտ 120,000 ադրբեջանցի խաղաղ բնակիչ լքել էր ողջ շրջանը։ Հուլիսի 29-ին ընդունվեց ՄԱԿ-ի ԱԽ-ի երկրորդ բանաձևը՝ 853-րդը, որը դատապարտում էր հարձակումը և բանակների վերահաստատում էր պահանջում իրենց նախկին դիրքերում։ ՄԱԿ-ի առաջխաղացումը դադարեցնելու կոչերին Հայաստանի կառավարությունը պատասխանեց, թե իրենք վերահսկողություն չունեն անկլավի զինվորական ղեկավարների վրա։

Պարտությունները տեսնելով Ալիևը փորձում է *[[դե ֆակտո]]* Լեռնային Ղարաբաղի կառավարության հետ բանակցել Մինսկի խմբի պաշտոնյաների միջնորդությամբ։ Հուլիսի 26-ին կառավարությունների միջև համաձայնեցվել է եռօրյա զինադադար։ Բայց շուտով ադրբեջանական բանակը խախտում է զինադադարը և մարտերը վերսկսվում են։ Օգոստոսի կեսերին հայերը զորք հավաքեցին որ գրավեն Ֆուզուլիի և Ջաբրայիլի շրջանները, որոնք գտնվում են ԼՂԻՄ -ից հարավ և Ադրբեջանի վերահսկողության տակ էին։ Ադրբեջանը մեղադրում էր հայկական կողմին գյուղերի ռմբակոծման մեջ, մինչդեռ հայկական կողմը հերքում էր դա՝ պնդելով, որ նրանք «պաշտպանում են անկլավի հարավային սահմանը ադրբեջանական հարձակումներից»։ Երկու դեպքում էլ հայկական բանակը մտավ հարավային շրջաններ և առաջ շարժվեց դեպի Իրանի սահման։ Ծանր զրահատեխնիկայի աջակցությամբ նրանք իրենց մինչ սահման գրավելով Վարանդան և Իրանի կառավարությունը մի քանի նախազգուշացումներ արեց նոր հարձակումների դեպքում, բայց նաև ասաց, որ Իրանը կարող է  միջնորդ դառնալ նոր բանակցություններում, ինչը ստիպեց նրանցից շատերին տեղահան լինել և ապաստան փնտրել Իրանում։ Օգոստոսի 20-ին արդեն ազատագրված էին Վարանդան, Ջրականը և Կովսականը։

Աֆղանցի մոջահեդները (Հեզբ ի Իսլամի ահաբեկչական խմբից) մասնակցել էին պատերազմական գործողություններում ադրբեջանական բանակի կողմին։

## Ծանոթագրություններ

Կատեգորիա:Արցախյան պատերազմ
Կատեգորիա:Արցախի ճակատամարտեր
Կատեգորիա:Ադրբեջանի ճակատամարտեր
Կատեգորիա:Հայաստանի ճակատամարտեր
Կատեգորիա:1993 Հայաստանում
Կատեգորիա:1993 Արցախում
Անա Բեատրիս Բարոս

**Անա Բեատրիս Բարոս֊Էլ Սաիտի** (, ), բրազիլացի սուպերմոդել,  «Victoria's Secret»  կանացի ներքնազգեստի, հագուստի և կոսմետիկայի վաճառքով զբաղվող ընկերության ամենահայտնի մոդելներից («հրեշտակներից») մեկը։

## Կենսագրություն
left|thumb
Ծնվել է Մինաս Ժերայս նահանգի Իտաբիրա փոքրիկ քաղաքում, տնային տնտեսուհի Սոնիի և ինժեներ-մեխանիկ Ռենատո Բարոսի ընտանիքում։ Նրա նախնիները եղել են իսպանացիների, իտալացիների և պորտուգալացիներ։ Անայի ընտանիքը հետագայում տեղափոխվել է Ռիո դե Ժանեյրո, որտեղ Անա Բեատրիսն անցկացրել է իր մանկությունը։ Ներկայումս նա ապրում է ԱՄՆ-ի Նյու Յորք քաղաքում։

2016 թվականի հուլիսի 8-ին Անա Բեատրիսն ամուսնացել է Քարիմ Էլ Սաիտիի հետ, 2017 թվականին ծնվել է նրանց որդին)։

## Կարիերա
Անա Բեատրիսը մասնակցել է Guess, Christian Dior, Armani Jeans, Oakley, L’Oréal, Naf Naf, Diesel, Ermanno Scervino, Victoria's Secret, Chanel cosmetics և այլ ընկերությունների գովազդային արշավներին։

Բարոսը նաև ներկայացրել է մի շարք հայտնի ապրանաքնանիշեր։ 2002֊2008 թվականներին նրա լուսանկարը հայտնվել է  Glamour, Vogue, Marie Claire, Allure, Audi magazine, W, ELLE և այլ ամսագրերի շապիկներին։

## Ծանոթագրություններ

## Արտաքին հղումներ
* Official website
* Ana Beatriz Barros
* 

Կատեգորիա:Բրազիլացի մոդելներ
Կատեգորիա:Մոդելներ այբբենական կարգով
Վտանգավոր արահետներ

**«Վտանգավոր արահետներ»** (), խորհրդային արկածային ֆիլմ, որը նկարահանել են ռեժիսորներ Ալեքսանդր Ալեքսեևը և Եվգենի Ալեքսեևը։ Թողարկվել է 1955 թվականի փետրվարի 3-ին, եղել է վարձույթի առաջատարը (9-րդ տեղ)՝ 29,25 մլն հանդիսատես։

## Սյուժե
Ուսուրիական տայգայում, որտեղ մոլեգնում է վարակիչ հիվանդությունը, դիվերսանտին են իջեցնում, որպեսզի վերջինս խանգարի պրոֆեսոր Պոմազովի ղեկավարությամբ աշխատող խորհրդային մանրէաբաններին՝ համաճարակի պատճառների հետազոտություն իրականացնել, և դրանով իսկ խոչընդոտել խոշոր արդյունաբերական շինարարությունը։ Երիտասարդ մասնագետ Վասիլի Ժոլուդևը բացահայտում է թշնամուն և ստիպում նրան փախչել տայգա։ Պոմազովի գիտական արշավախումբը հաջողությամբ ավարտում է աշխատանքը։

## Դերերում
* Նիկիֆոր Կոլոֆիդին – *Մաքսիմ Իվանովիչ Ժոլուդև
* Տատյանա Մուխինա – *Ուլյանա Ժոլուդևա
* Վլադիմիր Դրուժնիկով – *Վասիլի Ժոլուդև
* Անատոլի Կուզնեցով – *Նիկոլայ Ժոլուդև
* Վլադիմիր Վսևոլոդով – *Նիկիտա Պորֆիրևիչ Պոմազով
* Լիլիա Յուդինա – *Գալինա Սերգեևնա (լուսագրերում՝ Լ. Զաևա-Յուդինա)
* Իվան Վորոնով – *«Մայբորոդա» 
* Ֆեոդոր Սախիրով – *Միոնու, ուղեկցորդ
* Ռոզա Մակագոնովա – *Լյուդա
* Ալեքսեյ Դոբրոնրավով – *Գենադի Նիկիֆորովիչ Զայցև
* Բորիս Շուխմին – *Արխիպ Տարասովիչ, պահակ
* Միխայիլ Տրոյանովսկի – *Ինոկենտի 
* Պուրշ վագր – *[[ամուրյան վագր]]

:; <big>Էպիզոդներում</big> 
* Նիկոլայ Բոգոլյուբով – *գնացքի ուղևոր
* Վլադիմիր Եմելյանով – *Կոնդրատի Նիկոլաևիչ
* Միխայիլ Մայորով – *Իվան Սիլիչ Մայբորոդա
* Նիկոլայ Ապարին
* Ալեքսեյ Ալեքսեև – ''ոստիկանության կապիտան
* Ա. Օլոնցև
* Վ. Տիունովա

## Նկարահանող խումբ
* Ռեժիսորներ՝ Ալեքսանդր Ալեքսեև, Եվգենի Ալեքսեև
* Սցենարի հեղինակ՝ Գեորգի Մդիվանի
* Գլխավոր օպերատոր՝ Բորիս Վոլչեկ
* Բեմադրող նկարիչներ՝ Աբրամ Ֆրեյդին, Բորիս Չեբոտարյով
* Կոմպոզիտոր՝ Իգոր Մորոզով
* Երգերի տեքստի հեղինակ՝ Անատոլի Սոֆրոնով
* Հնչյունային օպերատոր՝ Ալեքսանդր Ռյաբով
* Համակցված նկարահանումներ․
** Օպերատորներ՝ Կոնստանտին Պետրիչենկո, Վանդա Ալեքսեևա
** Նկարիչ՝ Իվան Գորդիենկո
* Ռեժիսորի ասիստենտներ՝ Ֆեոդոր Սոլույանով, Ի. Դոլժիկ
* Օպերատորի օգնական՝ Սոնյա Խիժնյակ
* Նկարիչ-գրիմարար՝ Մ. Չիկիրև
* Մոնտաժող՝ Լյուդմիլա Պեչիևա
* Գիտական խորհրդատու՝ պրոֆեսոր Պոլինա Պետրիշչևա
* Մարզիչ՝ Բորիս Էդեր
* Տնօրեն՝ Գ. Կուզնեցով
* Կինեմատոգրաֆիայի գլխավոր վարչության նվագախումբ
* Դիրիժոր՝ Սեմյոն Սախարով

## Հետաքրքիր փաստեր
* Անատոլի Կուզնեցովի (Նիկոլայ Ժոլուդև) առաջին դերն է կինոյում։
* Նատուրալ նկարահանումների մի մասն անցկացվել է Բորժոմի-Բակուրիանի շրջանում;
* Որոշ կադրերում վարժեցնող Բ. Էդերը կրկնօրինակել է դերասաններ Ն. Կոլոֆիդինին, Ֆ. Սախիրովին, Վ. Վսեվոլոդովին, Վ. Դրուժնիկովին, Նազարովան՝ դերասանուհի Լ. Յուդինին։
* Ֆիլմը դարձել է նախկին ֆրոնտային կինոօպերատորներ Ալեքսանդր և Եվգենի Ալեքսեև եղբայրների առաջին խոշոր ռեժիսորական աշխատանքը։ Հետագայում, նկարահանելով ևս մեկ ֆիլմ, նրանք այլևս չեն աշխատել գեղարվեստական կինեմատոգրաֆիայի բնագավառում՝ դառնալով արտասահմանյան ֆիլմերի կրկնօրինակման ռեժիսորներ։

## Ծանոթագրություններ

## Գրականություն
* 
* 

## Արտաքին հղումներ
* 
* 

Կատեգորիա:1950-ականների ռուսերեն ֆիլմեր
Կատեգորիա:1954 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային ֆիլմեր
Salt (երգ, Էյվա Մաքս)

«**Salt**» (թարգմ․՝ *Աղ*), ամերիկացի երգչուհի Էյվա Մաքսի երգը, որը թողարկվել է 2019 թվականի դեկտեմբերի 12-ին որպես սինգլ, չնայած ավելի վաղ հայտնվել էր YouTube-ում և SoundCloud-ում 2018 թվականին։ Ներառվել է «Heaven & Hell» դեբյուտային ալբոմում։

## Պատմություն
«Salt»-ն ի սկզբանե թողարկվել է մի քանի սթրիմինգային հարթակներում 2018 թվականի հուլիսին՝ որպես գովազդային պրոմոսինգլ, այդ թվում՝ YouTube-ում և SoundCloud-ում։ 2019 թվականի դեկտեմբերի 5-ին Մաքսը հրապարակել է երգի թողարկման ամսաթիվը սոցիալական ցանցերում, որը հետագայում թողարկվել է բոլոր հոսքային հարթակներում 2019 թվականի դեկտեմբերի 12-ին։

## Արձագանքներ
Billboard ամսագրից Հանիա Անիֆտոսը երգը նկարագրել է որպես «լավատեսական, հանդուգն թրեք այն մասին, թե ինչպես ուրախանալ տխուր շրջանից հետո», մինչդեռ MTV News-ի Մադլեն Ռոթը դրանում զգացել է «դանս-փոփ երանություն»։ Music Talkers-ից Շաոնի Դասը հայտարարել է, որ այս երգը «հուզիչ պարային համար է, հագեցած փայլով, գլամուրով և վստահությամբ»։

## Երաժշտական տեսահոլովակ
Երաժշտական տեսագրությունը թողարկվել է 2019 թվականի դեկտեմբերի 12-ին Youtube-ում։ Պաշտոնական լիրիկական տեսահոլովակը թողարկվել է 2020 թվականի ապրիլի 14-ին։

## Երգացանկ
* **Digital download**
# «Salt» — 3:00

* **Digital download — acoustic**
# «Salt (Acoustic)» — 3:10

* **Digital download — remixes**
# «Salt (Syn Cole Remix)» — 3:11
# «Salt (Toby Green Remix)» — 2:47

* **Streaming**

# «Salt» — 3:00
# «Torn» — 3:18
# «Freaking Me Out» — 3:12

## Ձայնագրության մասնակիցներ
Ըստ Tidal-ի տվյալների.

* Ամանդա Էյվա Քոչի - վոկալ, հեղինակ
* Henry Walter - հեղինակ, պրոդյուսեր
* Autumn Rowe — հեղինակ
* Madison Love — հեղինակ
* Nicole Morier — հեղինակ

## Հիթ-շքերթներ

### Շաբաթական հիթ-շքերթներ

### Year-end charts

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* 
* 
*
Պետեր Վավրակ

**Պետեր Վավրակ** (, ), սլովենացի շախմատիստ, միջազգային վարպետ։

## Կենսագրություն
Յան Շաֆցի վերջին սանն է։

Սովորել է Դալասում Տեխասի տեխնիկական համալսարանում։ Շախմատում հաջողությունների համար ստացել է անվանական կրթաթոշակ։

2008 թվականի Սլովակիայի շախմատի առաջնության չեմպիոն։ 2007 թվականի Սլովակիայի առաջնության բրոնզե մեդալակիր։

1997 թվականի Սլովակիայի պատանեկան առաջնությունում կիսել է 1-3 տեղերը (մինչև 16 տարեկան կատեգորիայում),  1999 թվականի Սլովակիայի պատանեկան առաջնությունում կիսել է 1-2 տեղերը (մինչև 18 տարեկան կատեգորիայում)։ 2001 թվականի Սլովակիայի պատանեկան առաջնության արժաթե մեդալակիր (մինչ 20 տարեկան կատեգորիայում)։

2008 թվականի Սլովակիայի հավաքականի կազմում շախմատային օլիմպիադայի, 2008 թվականի Համաշխարհային ինտելեկտուալ խաղերի (բլից և արագ շախմատի թիմային մրցաշար), երկու Միտրոպի գավաթի (1999 և 2009 թվականներ), 2000 թվականի Եվրոպայի պատանիների թիմային առաջնության։ (մինչև 18 տարեկան կատեգորիայում) մասնակից։

1999 թվականի Պրեշովի մրցաշարի, 2000 թվականի Բանսկա Բիստրիցայի, 2006 թվականի Էդմոնտոնի, 2007 թվականին՝ Գալանտեի, 2007 թվականին՝ Տատրանսկեի, 2008 թվականին՝ Պուլայի մրցաշարի հաղթող․ զբաղեցրել է 2-րդ տեղը և լրացրել է գրոսմայստերների նորման։

2009 թվականի Եվրոպայի անհատական առաջնության մասնակից։

Ներկայացրել է Չեխոսլովակիան և Սլովակիան աշխարհի և Եվրոպայի պատանեկան առաջնություններում (տարբեր տարիքային կարգերում)։

Մինչ 2011 թվականը ակտիվորեն հանդես է եկել Սլովակիայի, Չեխիայի, Ավստրիայի և Հունգարիայի թիմային առաջնություններում։

Ներկայումս բնակվում է Տորոնտոյում։

## Հիմնական սպորտային արդյունքներ

## Վարկանիշի փոփոխություն

## Ծանոթագրություններ

## Արտաքին հղումներ
* Выступления Петера Ваврака на шахматных олимпиадах
* Выступления Петера Ваврака в командных чемпионатах Европы среди юношей մինչ տարեկան
* Выступления Петера Ваврака в кубках Митропы
* Выступления Петера Ваврака в кубках европейских клубов
* Выступления Петера Ваврака в командных чемпионатах Чехии
* Выступления Петера Ваврака в командных чемпионатах Словакии

Կատեգորիա:Շախմատային օլիմպիադաների մասնակիցներ
Կատեգորիա:Շախմատիստներ այբբենական կարգով
Կատեգորիա:Սլովակ շախմատիստներ
Կատեգորիա:Շախմատի միջազգային վարպետներ
Հովհաննես Լռակյաց

**Սուրբ Հովհաննես Լռակյաց** (), հայ հոգևորական, եպիսկոպոս, ճգնավոր, Պաղեստինում գործած հայ միաբան։

## Կենսագրություն
Հովհաննեսը ծնվել է 454 թվականին Փոքր Հայքի Նիկոպոլիս (այժմ՝ Շապին Գարահիսար) քաղաքում։ Երբ մահացել են ծնողները, նա իր ունեցվածքը բաժանել է աղքատներին, կառուցել է Տիրամոր անունով մի եկեղեցի, որտեղ հիմնել է ոչ մեծ միաբանություն։ Որոշ ժամանակ անց ժողովրդի և հոգևորականների պահանջով Սեբաստիայի մետրոպոլիտը 28-ամյա Հովհաննեսին ձեռնադրել է Փոքր Հայքի Կոլոնիա (այժմ՝ Կոյուլհիսար) քաղաքի եպիսկոպոս։

491 թվականին Հովհաննեսը որոշել է դառնալ ճգնավոր, հեռացել է քաղաքից, եկել է Պաղեստին, որտեղ թաքցրել է իր ինքնությունը։ Սուրբ Սաբբա Սրբացյալի մայրավանքում նա ծառայության է անցել իբրև հասարակ մոնթ (սպասավոր)։ Այս միաբանության մի հատվածը բաղկացած էր հայ վանականներից, որոնք վանքի եկեղեցիներից մեկում հայերեն ժամերգություններ էին կատարում։ Սուրբ Սաբբան երբեք չի իմացել, որ իր աշակերտ Հովհաննեսը եղել է եպիսկոպոս։

Սուրբ Սաբբան Հովհաննեսին փորձել է զանազան հնազանդություններով և, համոզվելով նրա առաքինությանը, թույլատրել է բնակվել վանքից դուրս գտնվող քարանձավ-ճգնարանում։ Շաբաթվա հինգ օրը Հովհաննեսն անցկացրել է խիստ ճգնության և լռակեցության պայմաններում, իսկ շաբաթ և կիրակի օրերին մասնակցել է վանքում տրվող պատարագին և ճաշին։

Սուրբ Հովհաննեսի հաղորդած տեղեկություններով են գրվել սուրբ Եվթիմիոս Մեծի և սուրբ Սաբբայի վարքերը։

Սուրբ Հովհաննես Լռակյացը վախճանվել է 559 թվականին՝ 104 տարեկանում։

## Ծանոթագրություններ

Կատեգորիա:Հայ առաքելական եպիսկոպոսներ
Կատեգորիա:5-րդ դարի հայ եպիսկոպոսներ
Կատեգորիա:6-րդ դարի հայ եպիսկոպոսներ
Մարտակերտի և Մարտունու հարձակումներ

**Մարտակերտի և Մարտունու հարձակումները** տեղի ունեցան 1992 թվականի ամառվա վերջ մինչ աշնան սկիզբ Առաջին Արցախյան պատերազմի ընթացքում ադրբեջանական բանակի հարձակման արդյունքում։ Հունիսի 27-ին ադրբեջանական բանակը հարձակում գործեց Ճարտար գյուղի ուղղությամբ։ Այնտեղ գտնվող հրամանատար Մոնթե Մելքոնյանի մարտիկները խրամատներ էին փորել, որպեսզի կասեցնեն ադրբեջանական բանակի առաջխաղացումը։ Հակատանկային ականների կիրառումը ոչնչացրեց ադրբեջանցիների ծանր տեխնիկան և արցախյան բանակին թույլ տվեց դիմադրել հարձակմանը։ Հաջորդ օրվանից ադրբեջանցիների կողմից ձեռնարկվեց ևս մի քանի հարձակում։ Բոլորն էլ կասեցվեցին և  հայկական կողմի հաղթանակները վերագրվեցին Մոնթե Մելքոնյանի կազմակերպվածության և հրամանատարական ղեկավարությանը։

## ԵԱՀԿ խմբի միջնորդություն
1992 թվականի օգոստոսի վերջին, Հռոմում ԵԱՀԿ-ի կողմից կազմակերպված բանակցությունների դադարեցումից հետո, երկու երկրների միջև դիվանագիտական հարաբերություններն վերականգնվեցին՝ երկու երկրները համաձայնության եկան Ալմաթիում և զինադադար ստորագրվեց․ ըստ Ղազախստանի նախագահ՝ Նուրսուլթան Նազարբաևի, սեպտեմբերի 1-ից  սկսվելու էր Արցախում գտնվող միջազգային դիտորդների կողմից զինադադարի դիտարկումը։

Զինադադարը, ինչպես և մինչ այդ կազմակերպված այլ զինադադարները, խախտվեց մի քանի օրվա ընթացքում, քանի որ կոնֆլիտկի երեք կողմերը կրկին ներքաշվեցին հակամարտության։ Ադրբեջանը մի քանի հաղթանակի հասավ հայկական ուժերի դեմ պայքարելով ինտենսիվ մարտերում, և սեպտեմբերի 7-ին, ըստ հաշվարկների, տիրապետում էր Արցախի 25%-ին՝ Մարդակերտի հյուսիսային շրջանը ներառյալ։ Սեպտեմբերի 23-ին ադրբեջանցիները սկսեցին նոր հարձակում տարբեր ուղղություններից։ Նրանց նպատակն էր փակել Բերձորի մարդասիրական միջանցքը մի հարձակման արդյունքում, որը հարյուրավոր հայ և ադրբեջանցի զինվորների կյանք խլեց։

Հայկական ուժերը հոկտեմբերի 2-ին գրավում են շրջակայքում  ադրբեջանական տիրապետության տակ գտնվող գյուղերը։ Հայկական գրոհը ավարտվեց Կուրապատկինո գյուղակում գտնվող ադրբեջանցիների շտաբի գրավմամբ, այսպիսով վերջ տալովՄարտունու հրետակոծությանը։ Հայկական բանակի մի մասը վերապատրաստվում է անցնում ռուսական բանակի հետ միասին և այդ ընթացքում հայկական բանակը խոցում է մոտ 20 ադրբեջանական կործանիչ «Ստրելա-4» և «Ստրելա-10 » ցամաք-օդ հակաօդային պաշպանիչների կիռարման շնորհիվ։

## Ծանոթագրություններ

Կատեգորիա:1992 հակամարտություններ
Կատեգորիա:Արցախի ճակատամարտեր
Կատեգորիա:1992 Հայաստանում
Կատեգորիա:Հայաստանի ճակատամարտեր
Կատեգորիա:Արցախյան պատերազմ
Կատեգորիա:1992 Արցախում
Ջանկառլո Բիգացցի

**Ջանկառլո Բիգացցի** (, ), իտալացի երաժշտական պրոդյուսեր և կոմպոզիտոր, *Squallor* երաժշտախմբի նախկին անդամ։

## Կենսագրություն
Ծնունդով ֆլորենտացի Ջանկառլո Բիգացցին 1970-1980-ական թվականներին լայնորեն տարածված և մեծ ժողովրդականություն վայելող մի շարք երգերի տեքստերի ու երաժշտության հեղինակ է։ Նրա հեղինակած իտալական փոփ երգերից շատերի ձայնագրությունները միջազգային հիթեր են դարձել, ինչպես, օրինակ՝ "Gloria"-ն, "Self Control"-ը, "No Me Ames"-ը, "Tu"-ն, "Take the Heat off Me"-ն, "Mama"-ն...

1980-ական թվականների Բիգացցին հիմնականում համագործակցել է Ռաֆի հետ։ Նրանց հեղինակած „Self Control” երգը  1984 թվականին առաջին տեղն է զբաղեցրել իտալական հիթ շքերթում։
 
1987 թվականին Բիգացցիի, Ռաֆի և Ումբերտո Տոցցիի համատեղ գրած „Si può dare di più” երգը՝ Ումբերտո Տոցցիի, Էնրիկո Ռուջերիի և Ջաննի Մորանդիի կատարմամբ, հաղթող է ճանաչվել Սան Ռեմոյի՝ իտալական երգի փառատոնում, ապա այդ նույն տարվա ամռանը առաջին տեղը գրավել իտալական հիթ շքերթում։

Ջանկառլո Բիգացցին համբավվել է նաև որպես մի շարք ֆիլմերի սիրված սաունդթրեքների հեղինակ։ Այդ ֆիլմերի թվում են *Mery per sempre*-ն, *Ragazzi fuori*-ն և ամերիկյան կինոակադեմիայի «Օսկար» հեղինակավոր կինոմրցանակին արժանացած *Mediterraneo*-ն։

## Ծանոթագրություններ

## Արտաքին հղումներ
* 
* Giancarlo Bigazzi at Discogs

Կատեգորիա:20-րդ դարի կոմպոզիտորներ
Կատեգորիա:21-րդ դարի կոմպոզիտորներ
Կատեգորիա:Երաժշտական պրոդյուսերներ
Կատեգորիա:Իտալացի երաժիշտներ
Կատեգորիա:Իտալացի կոմպոզիտորներ
Կատեգորիա:Պրոդյուսերներ
Աշխարհի երկրների ցանկն ըստ նվազագույն աշխատավարձի

thumb|upright=2.1|Նվազագույն ժամային աշխատավարձը ԱՄՆ դոլարով.
**Աշխարհի երկրների ցանկն ըստ նվազագույն աշխատավարձի,** ՄԱԿ-ի 193 անդամ երկրների, Չինաստանի Հատուկ վարչական շրջանի՝ Հոնկոնգի, և հետևյալ չճանաչված կամ մասնակի ճանաչված պետությունների՝ Թայվանի, Հյուսիսային Կիպրոսի, Կոսովոյի և Պաղեստինի պաշտոնական նվազագույն աշխատավարձի դրույքաչափերի ցանկն է։

Որոշ երկրներ կարող են ունենալ շատ բարդ նվազագույն աշխատավարձի համակարգեր։ Օրինակ, Հնդկաստանն ունի ավելի քան 1202 նվազագույն աշխատավարձի դրույքաչափեր։

Նշված նվազագույն աշխատավարձը վերաբերում է համախառն գումարին, այսինքն՝ մինչև հարկերը և սոցիալական ապահովության վճարները, որոնք տարբերվում են երկրներում։ Հաշվարկից բացառվում են նաև կարգավորվող վճարովի հանգստյան օրերը, այդ թվում՝ արձակուրդները, հիվանդության նպաստները, ամենամյա արձակուրդը և գործատուի կողմից վճարվող սոցիալական վճարները։

Նվազագույն աշխատավարձը հիմնականում ներկայացված է ամսվա համար, բայց այն երկրներում, որտեղ ամսական աշխատավարձ չկա, ժամավճար է ներկայացվում։ Նվազագույն աշխատավարձ չունեցող երկրները նշվում են գծիկով՝ «-»:

## Ցուցակ

## Ծանոթագրություններ

## Արտաքին հղումներ
* Минимальный размер оплаты труда в РФ 
* Евростат — минимальная заработная плата
* Евростат — Ежемесячная минимальная заработная плата
* Google — общедоступные данные: минимальная заработная плата в Европе
* База данных Центральной Европы: минимальная заработная плата в Центральной и Восточной Европе 

Կատեգորիա:Տնտեսագիտություն
Ֆլորես (ծով)

Ֆլորես (), Խաղաղ օվկիանոսի միջկղզային ծով, Սուլավեսի կղզու հարավային ծայրամասի միջև, հարավում՝ Կաբիա, Սումբավա և Ֆլորես կղզիները։

## Պատմություն
Ծագումով պորտուգալացի նավաստիներն այդպես են անվանել համանուն կղզին  բուսականության, այսինքն՝ բուսական աշխարհի հարստության համար։ Արևմուտքում սահմանակից է Ճավայի և Բալի ծովերին, դեպի արևելք՝ Բանդա ծովին։ Ծովը հարուստ է բազմաթիվ հրաբխային կղզիներով, հատկապես հարավային մասում։

## Աշխարհագրություն
Ֆլորես ծովի տարածքը կազմում է 115 հազար կմ²։ Միջին խորությունը՝ 1522 մ, առավելագույնը՝ 5234 մ։ Մակերևութային ջրերի ջերմաստիճանը 26&nbsp;°C-ից (օգոստոս, սեպտեմբեր) մինչև 28,8&nbsp;°C (նոյեմբեր)։ Աղիությունը 32,0-34,6‰ է, անձրևային եղանակին՝ 32-33 ‰, հատակի ջերմաստիճանը 3,5&nbsp;°C։

Մակերևութային հոսանքները հարավային կամ արևմտյան են։ Մակընթացությունները անկանոն կեսօրյա են, դրանց մեծությունը մինչև 2,3 մ է։

Ներքին նստվածքները հիմնականում հրաբխային և գլոբիգերինային տիղմային գոյացություններ են։ Ծովի արևմուտքում՝ ստորջրյա սարահարթ է՝ կորալային խութերով, Ֆլորես խորջրյա կենտրոնական իջվածքը։ Սեյսմիկ ակտիվ շրջան է։ Սանգեանգ կղզում (Սումբավա կղզու հյուսիսարևելյան ափի մոտ) է գտնվում Ապի-Սլաու հրաբուխը, որը Ինդոնեզիայի ամենաակտիվ հրաբուխներից մեկն է՝ 1949 մ բարձրությամբ։

Զարգացած է ձկնորսությունը, հայտնի են Բոնտինե (Սուլավեսի) և Սումբավա (Սումբավա) նավահանգիստները։

## Գրականություն
* 
* 

## Ծանոթագրություններ

Կատեգորիա:Ասիայի ծովեր
Կատեգորիա:Ինդոնեզիայի ծովեր
Կատեգորիա:Խաղաղ օվկիանոսի ծովեր
Կատեգորիա:Ծովեր այբբենական կարգով
Կատեգորիա:Հնդկական օվկիանոս
Ջորջ Դիք

**Ջորջ Դիք** (, , ), արաբական ծագմամբ իսրայելցի դիվանագետ։ 2018 թվականին նշանակվել է Ադրբեջանում Իսրայելի դեսպան։ Նա առաջին քրիստոնյա արաբն է Իսրայելում, որը նշանակվել է դեսպանի պաշտոնում։

## Կենսագրություն
Դիքը ծնվել և մեծացել է Յաֆֆայի Աջամի թաղամասի արևելյան ուղղափառ քրիստոնյա ընտանիքում, որի հարևանությամբ վարձակալությամբ բնակվում էին նաև մուսուլմանական, կաթոլիկ ու հրեական ընտանիքներ, ինչպես նաև հրեական ծագմամբ մի կաթոլիկ քահանա։ Նրա հայրը, որն աշխատում էր որպես հարկային հարցերով խորհրդատու, եղել է Յաֆֆայի քրիստոնեական համայնքի առաջնորդներից մեկը, որը նաև աշխատում էր որպես Ուղղափառ ասոցիացիայի նախագահ՝ լինելով քաղաքում հայտնի և ճանաչված անձանցից մեկը։ 2015 թվականին Յաֆֆայի հրապարակներից մեկը, քաղաքապետ Ռոն Հուլդաիի մասնակցությամբ, անվանվել է ի պատիվ նրա հիշատակի։ Դիքի խոսքով՝ նրա տատն ու պապը 1948-1949 թվականների արաբա-իսրայելական պատերազմի ժամանակ, անվտանգությունից ելնելով, փախել են Լիբանան։ Նրանց վստահեցրել էին, որ հրեաները կսպանեն նրանց, եթե նրանք մնան իրենց տներում։ Նրանք հույս ունեին, որ կվերադառնան իրենց տներ, երբ արաբները կջախջախեին հրեաներին։ Դիքի պնդմամբ, երբ պատերազմն ավարտվեց, նրա տատն ու պապը «հասկացել էին, որ իրենք խաբվել են» և որոշել են ապօրինաբար վերադառնալ Յաֆֆայի իրենց տուն, քան, որպես փախստական, մնալ Լիբանանում։ Ապօրինի կերպով Իսրայել վերադառնալուց հետո՝ Դիքի էլեկտրիկ պապը ձերբակալվել է և դատապարտվել, բայց նրա հրեա ընկերներն ու գործընկերները կարողացել են հասնել նրա ազատ արձակմանը։ Դիքի բարեկամները, որոնք ևս հեռացել էին 1947 թվականին, սակայն չէին վերադարձել, հիմա ցրված ապրում են աշխարհի տարբեր երկրներում։

Թվիթերյան իր գրառումներից մեկում Ջորջ Դիքը գրել է, որ իր հոր տատը՝ Անթառամ Համբարյանը հայուհի է եղել, որը փրկվել է Հայոց ցեղասպանությունից։

Դիքն ավարտել է Ռայխմանի համալսարանի իրավունքի դպրոցը։ Նա նաև Ֆուլբրայթի ծրագրով սովորել է Ջորջթաունի համալսարանում։

## Կարիերա
Դիքը 2008 թվականին աշխատանքի է անցել Իսրայելի արտաքին գործերի նախարարությունում։ 2009-2012 թվականներին եղել է Նիգերիայում իսրայելական առաքելության փոխղեկավարը։ 2012-2015 թվականներին Նորվեգիայի մայրաքաղաք Օսլոյում նշանակվել է Իսրայելի փոխդեսպան, իսկ 2014 թվականին տեղի ունեցած իսրայելա-պաղեստինյան բախումների ժամանակ դեսպանի ժամանակավոր պաշտոնակատարն էր։

2018 թվականին 34-ամյա Դիքը նշանակվել է Ադրբեջանում Իսրայելի դեսպան։

Դիքն արաբական ծագմամբ առաջին քրիստոնյա իսրայելցին է, որը նշանակվել է դեսպանի պաշտոնում և ունի դեսպանի դիվանագիտական աստիճան։ Իսրայելը նախկինում ևս արաբ դեսպաններ է ունեցել։ Ալի Յահյան եղել է Իսրայելի դեսպանը Ֆինլանդիայում և Հունաստանում։

## Ծանոթագրություններ

## Արտաքին հղումներ
* Twitter account
* Facebook account
* Instagram account
* Speech of 2014-11-17 "My family's story in 1948 - fleeing Jaffa, building a future in Israel."
*

Կատեգորիա:Ադրբեջանում Իսրայելի դեսպաններ
Իերապետրա (դիմոս)

**Իերապետրա** (), համայնք (դիմոս) Հունաստանում, Կրետեի արևելքում։ Մտնում է Լեսիթիոնի պերիֆերիկ միավորի՝ Կրետե պերիֆերիայի մեջ։ 2011 թվականից Մակրի Յալոս համայնքը «Կալլիկրատիս» ծրագրով միացել է Իերապետրա համայնքին։ 2011 թվականի մարդահամարի տվյալներով բնակչության թիվը կազմել է 27 602։ Տարածքը կազմում է 554,003 քառակուսի կիլոմետր։ Խտությունը կազմում է 49,82 մարդ/կմ²։ Վարչական կենտրոնը Իերապետրան է։ 2014 թվականի տեղական ընտրություններում դիմարխ է ընտրվել Թեոդոսիոս Կալանձակիսը ()։

## Վարչական բաժանում
thumb|Համայնքի վարչական բաժանումը.
Իերապետրա համայնքը (դիմոս) բաժանված է 2 համայնքային միավորի․

## Ծանոթագրություններ

## Արտաքին հղումներ
* Իերապետրա համայնքի պաշտոնական կայքը
Ումբերտո Տոցցի

**Ումբերտո Անտոնիո Տոցցի** (, ), իտալացի էստրադային երգիչ, կոմպոզիտոր, ով արդեն իսկ վաճառել է ավելի քան 70 միլիոն ձայնագրություն։

## Գործունեություն
Երաժշտական իր կարիերան սկսել է 1968 թվականին՝ 16 տարեկան հասակում՝ անդամագրվելով Off Sound երաժշտախմբին։ 1974 թվականին թողարկել է իր առաջին հիթը՝ „Un Corpo un 'Anima”-ն, որն ընդգրկվել է դեբյուտային՝ Donna Amante Mia (1976) ալբոմում։ 1977 թվականին թողարկելով Ti amo սինգլը՝ ավելի լայն ճանաչում ու համբավ է նվաճել. այդ երգի կատարմամբ ճանաչվել է XIV Festivalbar-ի հաղթող։ Հետագայում Ti amo-ն թարգմանվել ու հնչել է բազմաթիվ այլ լեզուներով (այդ թվում՝ իսպաներեն ու ֆրանսերեն)։

1987 թվականին Ումբերտո Տոցցին Ջաննի Մորանդիի և Էնրիկո Ռուջերիի հետ կատարելով Si può dare di più երգը, դարձել է Սան Ռեմոյի՝ իտալական երգի փառատոնի հաղթող։ Այդ նույն տարում Ռաֆի հետ ներկայացրել է Իտալիան Եվրատեսիլ միջազգային երգի մրցույթում Gente di mare երգի կատարումով և զբաղեցրել 3-րդ տեղը։ 1988 թվականին թողարկել է Լոնդոնի Ռոյալ Ալբերտ Հոլլ սրահում տված համերգի ձայնագրությունը։

2013 թվականին Gloria հիթային երգի նրա տարբերակը  կինոռեժիսոր Մարտին Սկորսեզեն օգտագործել է «Ուոլլ սթրիթի գայլը» ֆիլմում, որը հաջորդ տարի առաջադրվել է հեղինակավոր «Օսկար» կինոմրցանակի։

## Սկավառակագրություն
* *Donna Amante Mia* (1976)
* *È nell'aria ... Ti Amo* (1977)
* *Tu* (1978)
* *Gloria* (1979)
* *Tozzi* (1980)
* *Notte rosa* (1981)
* *Eva* (1982)
* *Hurrah* (1984)
* *Invisibile* (1987)
* *Gli Altri Siamo Noi* (1991)
* *Equivocando* (1994)
* *Il Grido* (1996)
* *Aria e Cielo* (1997)
* *Un'altra Vita* (2000)
* *Le Parole* (2005)
* *Heterogene* (2006)
* *Tozzi Masini* (2006)
* *Superstar* (2009)
* *Yesterday, Today* (2012)
* *Ma Che Spettacolo* (2015)

;Կենդանի կատարումների ձայնագրություններով ալբոմներ
* *In Concerto* (1980 – Live)
* *The Royal Albert Hall* (1988 – Live)
* *Non Solo Live* (2009)
* *40 Anni Che Ti Amo* (2017)
* *Live all'Arena di Verona - 40 Anni Che Ti Amo* (2017)

;Ժողովածուներ
* *Minuti di un'Eternità* (1987 – Greatest hits)
* *Le Mie Canzoni* (1991 – Greatest hits)
* *Bagaglio a Mano* (1999 – Greatest hits)
* *The Best of* (2002 – Greatest hits)
* *Yesterday, Today – The Best of 1976–2012* (2012)

## Ծանոթագրություններ

## Արտաքին հղումներ
*Official Umberto Tozzi website
*[ Biography of Umberto Tozzi], from Billboard
*

 

Կատեգորիա:20-րդ դարի կոմպոզիտորներ
Կատեգորիա:21-րդ դարի կոմպոզիտորներ
Կատեգորիա:Իտալացի երգիչներ
Կատեգորիա:Իտալացի կոմպոզիտորներ
Ռաֆ (իտալացի երգիչ)

**Ռաֆ** (, ամբողջական անունը՝ Ռաֆայելե Ռիֆոլի , ), իտալացի երգիչ, երգերի հեղինակ։ 1987 թվականին Ումբերտո Տոցցիի զուգընկերությամբ Gente di mare երգի կատարումով ներկայացրել է Իտալիան Եվրատեսիլ երգի միջազգային մրցույթում և գրավել 3-րդ տեղը։ Երկու անգամ հաղթող է ճանաչվել Festivalbar երգի իտալական մրցույթում (1989 և 1993 թթ.): Ամենամեծ հաջողությունը Ռաֆին բերել է Ջանկառլո Բիգացցիի և Սթիվ Պիկոլոյի հեղինակակցությամբ գրած Self Control երգը, որի հեղինակային և ամերիկացի երգչուհի Լորա Բրենիգանի կատարումների ձայնագրությունները առաջնային տեղեր են գրավել աշխարհի շատ երկրների հիթ շքերթներում, վաճառվել միլիոնավոր օրինակներով (կարծիք կա, որ այդ երգի ձայնագրությունը իտալական երաժշտական բիզնեսի պատմության մեջ ամենաբարձր արդյունքը գրանցած ստեղծագործությունն է)։

## Սկավառակագրություն
### Ստուդիական ալբոմներ

### Ժողովածուներ

### Կենդանի կատարումների ձայնագրություններով ալբոմներ

## Սինգլներ
### Որպես առաջատար արտիստ

### Որպես ընկերակցող արտիստ

## Ծանոթագրություններ

## Արտաքին հղումներ
* Ռաֆի պաշտոնական կայքէջը

Կատեգորիա:20-րդ դարի կոմպոզիտորներ
Կատեգորիա:21-րդ դարի կոմպոզիտորներ
Կատեգորիա:Իտալացի երգիչներ
Կատեգորիա:Իտալացի կոմպոզիտորներ
Թորան բերդ

**Թորան բերդ** (նաև՝ **Թորան կալասի**), ավերակ բերդ Մեծ Հայքի Այրարատ աշխարհի Ուրծաձոր գավառում, գտնվում է Հայաստանի Արարատի մարզում, Վեդի գետի աջակողմյան վտակ Խոսրով գետի վերին հոսանքի շրջաններում, ներկայիս Խոսրովի անտառ պետական արգելոցի տարածքում։

## Ծանոթագրություններ

Կատեգորիա:Արարատի մարզի հայկական բերդեր և ամրոցներ
ArmSat-1

**ArmSat-1**, Հայաստանի առաջին արբանյակը, որը տիեզերք է արձակվել 2022 թվականի մայիսի 25-ին։

## Պատմություն
ArmSat-1 արբանյակը, որը սկզբնապես կոչվել է «Urdaneta», տիեզերք է արձակվել 2022 թվականի մայիսի 25-ին՝ Երևանի ժամանակով ժամը 22.35-ին։ Արձակումը տեղի է ունեցել Ամերիկայի Միացյալ Նահանգների Կանավերալի հրվանդանում գտնվող տիեզերակայանից՝ SpaceX ընկերության տիեզերանավով։ Այդ մասին Հայաստանի կառավարության նիստում հայտարարել է վարչապետ Նիկոլ Փաշինյանը։

Արբանյակի արձակումը կատարվել է հայկական պետական «Գեոկոսմոս» և իսպանական «Սանտլանտիս» ընկերությունների համատեղ աշխատանքի շնորհիվ։ Հայաստանի կառավարությունը դեռևս 2013 թվականի հունիսին էր հայտարարել «Armsat» արբանյակն արձակելու մասին։ Այդ ծրագրի արժեքը պետք է լիներ 250 միլիոն դոլար։ Սակայն այդ նախագիծը երկար տարիներ ի կատար չածվեց։

Արբանյակը ժամանակավորապես կոչվել է «Urdaneta», սակայն որոշ ժամանակ անց՝ 2022 թվականի հունիսին վերանվանվել է «ArmSat-1»։

## Նշանակություն
«ArmSat-1»-ի հաղորդած տեղեկությունները հասանելի են լինելու միայն Հայաստանի Հանրապետությանը։ Ըստ վարչապետ Փաշինյանի՝ արբանյակի ուղարկած տվյալները Հայաստանում կօգտագործվեն սահմանները հսկելու, արտակարգ իրավիճակները կանխարգելելու և կառավարելու, շրջակա միջավայրը պահպանելու, քաղաքաշինության, ճանապարհաշինության, երկրագիտության և այլ ոլորտներում։

## Տվյալներ
«ArmSat-1»-ը Երկիր մոլորակը դիտարկելու 16U CubeSat տիպի փոքր արբանյակ է։ Զանգվածը՝ 17,9 կիլոգրամ։ Արբանյակի վրա տեղադրված է Satlantis iSIM-90 օպտիկական համակարգը։ Օպտիկայի տարածքային թույլատվությունը 1,8 մետր է, գրավման գոտու լայնությունը՝ 14,3 կիլոմետր։ «ArmSat-1»-ն աշխատում է հետևյալ չորս սպեկտրալ դիապազոններում՝ PAN, RGB, NIR և SWIR։ Այն թռչում է 500 կմ հելիոսինքրոն ուղեծրով։ Արբանյակի աշխատանքի նվազագույն տևողությունը 4 տարի է։

## Ծանոթագրություններ

Կատեգորիա:Երկրի արհեստական արբանյակներ
Կազարատ

**Կազարատ**, միջնադարյան հայկական քաղաք Ղրիմում, որը գոյություն է ունեցել 14-15-րդ դարերում։

Բնակեցվել է 1330 թվականից սկսած, դադարել է գոյություն ունենալ 1475 թվականին՝ Թուրքիայի կողմից Ղրիմի գրավումից հետո։

Կազարատում եղել է մի պալատ, որտեղ, մասնավորապես, ապրել է Մուգալենցների տոհմից հայ իշխան Մարգարը։ Քաղաքում եղել է բանակ, որը նախատեսված է եղել Կաֆֆան պաշտպանելու համար, ինչը պայմանավորված է եղել ջենովացի իշխան Շիրինի հետ։

Քաղաքի գտնվելու ստույգ վայրը պարզված չէ։ Ենթադրաբար այն գտնվել է Գրիցցա լեռան լանջին, հավանաբար հենց այդ քաղաքի հետքերն են հայտնաբերվել լեռան հյուսիսային լանջին գտնվող Կազարատ-1 հնագիտական բնակավայրում։ Մոտակա խոշոր բնակավայրը եղել է Հին Ղրիմ քաղաքը (14-15-րդ դարերում այն  եղել է հայկական Սոլխաթ քաղաքը)։ Մոտակայքում է գտնվում նաև Սուրբ Խաչ վանքը։

## Ծանոթագրություններ

Կատեգորիա:Ղրիմի անհետացած քաղաքներ
Կատեգորիա:Միջնադարյան քաղաքներ
Կատեգորիա:Բնակավայրեր այբբենական կարգով
Մատնավանք

**Մատնավանք** (նաև՝ **Ախլաթու վանք**, **Խլաթի Մատնավանք**, **Մատնավանից Սուրբ Աստվածածին**, **Մատնավանքի Սուրբ Աստվածածին**, **Մատնեվանք**), վանքային համալիր Արևմտյան Հայաստանում, պատմական Մեծ Հայքի Տուրուբերան աշխարհի Բզնունիք գավառում, Խլաթ քաղաքից 5-6 կմ հարավ-արևմուտք, լեռնալանջի վրա, համանուն գյուղի մոտ, որը ներկայումս մտնում է Բիթլիսի մարզի Խլաթի շրջանի համանուն շրջկենտրոնի կազմի մեջ։

## Պատմություն
Մատնավանքը եղել գրչության կենտրոն։ 1402 թվականին Գրիգոր Խլաթեցին այստեղ ընդօրինակ էլ Ավետարան։ Ըստ մի ձեռագրի հիշատակարանի՝ 1443 թվականին այստեղ սկսել են ընդօրինակել Ճաշոց, որն ավարտվել Արծկե քաղաքում։

Վանքի մոտ կա Դիվակուլ անունը կրող մի խաչաքանդակ քարաժայռ, որի տակից բխում են սառնորակ աղբյուրներ։ Ըստ վանքի կոնդակի մի ավանդության, այդ ժայռում բնակվել են դևեր։ Հրեշտակը երևացել է Թադևոս առաքյալին և մատով ցույց է տվել այն տեղը, որտեղ էլ առաքյալը կառուցել է վանքը։ Այս ավանդությունից էլ առաջացել է վանքի Մատնավանք անունը։ Դրանից քիչ հետո վանքից քիչ հեռու գտնվող քարաժայռը փակվել է՝ կուլ տալով դևերին։ Ժայռն էլ կոչվել է Դիվակուլ։

Օսմանյան կայսրության շրջանում վանքը գտնվում էր Բիթլիսի վիլայեթի Բիթլիսի գավառում, Խլաթի գավառակում։

## Ծանոթագրություններ

Կատեգորիա:15-րդ դարի հայկական վանքեր և եկեղեցիներ
Կատեգորիա:Բիթլիսի մարզի հայկական վանքեր և եկեղեցիներ
Կատեգորիա:Վանքեր այբբենական կարգով
Երկիր (թերթ, Երևան)

***Երկիր*** Հայ Յեղափոխական Դաշնակցություն կուսակցության Գերագույն մարմնի պաշտոնաթերթն է։

*Երկր*ի առաջին համարը լույս է տեսել 1991 թվականի օգոստոսի 27-ին, Երևանում։

Թերթը տպագրվել է 8 էջանոց օրաթերթի տեսքով մինչև 2001 թվական։ Թերթը իր ամենաբարձր տպաքանակին հասավ 1993–1994 թվականներին (56000 օրինակ), որը հայ մամուլի ամենամեծ տպաքանակը դարձավ վերջին տասը տարվա ընթացքում։

1994 թվականի դեկտեմբերի 28-ին Հայաստանի նախագահ՝ Լևոն Տեր-Պետրոսյաննի հրամանագրով արգելեց ՀՅԴ կուսակցությունը արգելելով նաև *Երկիր* օրաթերթը, «*Ազատամարտ*» շաբաթաթերթը (ՀՅԴ հայկական ներկայացուցչության պաշտոնաթերթ) և այլ թերթեր ու ամսագրեր։ *Երկիր օրաթերթին* վերագործարկելու թույլտվությունը տրվել է միայն 1998 թվականի մարտին, երբ երկրի քաղաքական իրավիճակը փոխվեց։ 2002 թվականի հունվարից (2500 օրինակ տպաքանակով) *Երկիրը* դարձավ 20 էջանոց շաբաթաթերթ։

*Երկիրը* հրապարակվում է ԱՊՀ երկրներում, ինչպես նաև սփյուռքում։ 2002 թվականի ապրիլից այն հրատարակվում է նաև արևմտահայերեն Լիբանանի մայրաքաղաքում՝ Բեյրութում։ *Երկրի* հիմնական նպատակն է լուսաբանել քաղաքական, տնտեսական, կրթական, մշակութային և սպորտային իրադարձությունները, անհրաժեշտության դեպքում նաև մեկնաբանություն թողնել այդ իրադարձությունների մասին։

## Գլխավոր խմբագիրները
* Աշոտ Քերոբյան (1991)
* Աբո Պողիկյան (1991)
* Աղվան Վարդանյան (1991–1993)
* Էդուարդ Հարությունյան (1993)
* Համլետ Դավթյան (1994)
* Մուշեղ Միքաելյան (1998–1999)
* Շաղիկ Մարուխյան (1999–2000)
* Համլետ Դավթյան (2000–2001)
* Գեղամ Մանուկյան (2002–2004)
* Սպառտակ Սեյրանյան (2004–)
* Բագրատ Եսայան

## Ծանոթագրություններ

## Տես նաև
* Երկիր Մեդիա

## Արտաքին հղումներ
* Պաշտոնական կայք

Կատեգորիա:Հայ Յեղափոխական Դաշնակցություն
Կատեգորիա:Հայաստանի թերթեր
Կատեգորիա:Հայկական լրատվական պարբերականներ
Կատեգորիա:Հայկական հասարակական պարբերականներ
Կատեգորիա:Հայկական քաղաքական պարբերականներ
Բագրատ Եսայան

**Բագրատ Եսայան** (հունիսի 8, 1965,  Երևան, Հայաստան) ՀՅԴ անդամ, քաղաքական գործիչ, «Երկիր*»* օրաթերթի գլխավոր խմբագիր։

## Կենասգրություն
2011 թվականից մինչ 2013 թվական Եվրասիայի տարածաշրջանային սկաուտական կոմիտեի նախագահ։ Համաշխարհային սկաուտական կոմիտեի 12 ընտրված անդամներից, և համաշխարհային սկաուտական շարժման գլխավոր գործադիր մարմինն է։ Զարգացնում է սկաուտական մշակույթը Հայաստանում և սփյուռքում։ Գլխավորել է Հայ մարմնակրթական ընդհանուր միությունը։

Եսայանը 1988 թվականին ավարտել է Երևանի պետական համալսարանը։ Եսայանն ամուսնացած է, Հայ Յեղափոխական Դաշնակցություն կուսակցության անդամ է, «Երկիր*»* օրաթերթի գլխավոր խմբագիրն է։

2022 թվականի հունիսի 10 ձերբակալվել է, իսկ հունիսի 11, դատարանի որոշմամբ, արգելանքից ազատ է արձակվել, քանի որ դատարանը մերժեց մեղադրող կողմի կալանավորման միջնորդությունը։

## Ծանոթագրություններ

## Արտաքին հղումներ
* https://www.youtube.com/watch?v=0DeRjlSEdyc Ասպարեզը Բագրատ Եսայանի հետ (հարցազրույց հայերեն)
* http://armenianweekly.com/2015/12/03/demonstrations-against-reforms/bagrat-yesayan/ (հարցազրույցը բացակայում է, պատկեր)

Կատեգորիա:Ապրող անձինք
Կատեգորիա:Եվրասիայի տարածաշրջանային սկաուտական կոմիտե
Կատեգորիա:ՀՅԴ գործիչներ
Կատեգորիա:ՀՅԴ մամուլ
Կատեգորիա:ՀՅԴ անդամներ